รัฐบาลไทย-ข่าวทำเนียบรัฐบาล-กระทรวงเกษตรฯ ฝังทำลายเนื้อกระบือของกลางลักลอบนำเข้า กว่า 1 แสน กก. มูลค่า 14.5 ล้านบาท
วันจันทร์ที่ 26 มิถุนายน 2566
กระทรวงเกษตรฯ ฝังทําลายเนื้อกระบือของกลางลักลอบนําเข้า กว่า 1 แสน กก. มูลค่า 14.5 ล้านบาท
ตัดวงจรการถูกทําลายกลไกราคา และลดความเสี่ยงด้านโรคระบาดสัตว์ในประเทศ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานพิธีฝังทําลายเนื้อกระบือของกลางลักลอบนําเข้า โดยมี นายสมเกียรติ กอไพศาล ประธานคณะทํางานรัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ น.สพ.สมชวน รัตนมังคลานนท์ อธิบดีกรมปศุสัตว์ และผู้บริหารกระทรวงเกษตรและสหกรณ์ เข้าร่วม ณ ศูนย์กักกันสัตว์เพชรบุรี ต.สามพระยา อ.ชะอํา จ.เพชรบุรี ซึ่งในปี 2565 ที่ผ่านมาจนถึงปัจจุบัน กระทรวงเกษตรฯ โดยกรมปศุสัตว์ได้สนธิกําลังกับเจ้าหน้าที่ตํารวจ ทหาร กรมศุลกากร และหน่วยงานที่เกี่ยวข้อง ดําเนินการบังคับใช้กฎหมาย ด้วยการสืบสวนจับกุม ดําเนินคดีกับผู้ลักลอบนําเช้า ทั้งทางด่านท่าเรือ ด่านสนามบิน และด่านทางบก ตามแนวชายแดนติดประเทศเพื่อนบ้านมาอย่างต่อเนื่อง จนสามารถจับกุมดําเนินคดีและยึดของกลางมาทําลายได้จํานวนมาก ตามที่ปรากฏเป็นข่าวในสื่อมวลชน
สําหรับกรณีการตรวจค้นจับกุม ผู้ลักลอบนําเข้าเนื้อกระบือตั้งแต่ปี 2565 จนถึงปัจจุบัน เจ้าหน้าที่กรมปศุสัตว์ได้ร่วมกับตํารวจ ทหาร ศุลกากร เข้าตรวจสอบผู้ประกอบการรวมจํานวนทั้งสิ้น 88 ครั้ง สามารถจับกุมเนื้อกระบือ ซึ่งมีแหล่งผลิตตันทางจากประเทศอินเดียลักลอบนําเข้า ปริมาณน้ําหนักรวม 354,147 กิโลกรัม คิดเป็นมูลค่ากว่า 53.2 ล้านบาท โดยมีการดําเนินการกับเนื้อกระบือของกลาง แบ่งเป็น 2 ส่วน คือ ส่วนที่หนึ่งทําลายไปแล้ว จํานวน 244,068 กิโลกรัม คิดเป็นมูลค่า 38.7 ล้านบาทและส่วนที่สองรวบรวมเพื่อทําลายในวันนี้ จํานวน 110,079 กิโลกรัม คิดเป็นมูลค่า 14.5 ล้านบาท ซึ่งเนื้อกระบือลักลอบนําเข้า จะถูกนําไปหลอกจําหน่ายเป็นเนื้อโค ในราคาที่ถูกกว่าเนื้อโคจริง โดยที่ผู้บริโภคอาจไม่ทราบว่าเป็นเนื้อกระบือลักลอบนําเข้า ทําให้เกิดการแทรกแซงราคาและกลไกการตลาดของเนื้อโคในประเทศอย่างไม่เป็นธรรม ผู้บริโภคมีความเสี่ยงที่จะไม่ปลอดภัย รวมถึงมีความเสี่ยงที่เชื้อโรคระบาดสัตว์จะแพร่กระจายสู่ฟาร์มเลี้ยงโค กระบือของเกษตรกรได้
สําหรับวิธีการฝังทําลายเนื้อกระบือของกลางลักลอบนําเข้าในวันนี้ เป็นเนื้อกระบือของกลางที่มาจากประเทศอินเดีย โดยวิธีการฝังทําลายจะเป็นไปตามมาตรฐานขององค์การสุขภาพสัตว์โลก (World Organization for Animal Health หรือ WOAH) ซึ่งเป็นวิธีที่เหมาะสมในการทําลายซากและของเสียจากสัตว์ที่สามารถทําได้ง่าย ประหยัดค่าใช้จ่าย มีประสิทธิภาพในการป้องกันการแพร่กระจายของเชื้อโรคและไม่กระทบต่อสิ่งแวดล้อม
รัฐมนตรีว่าการกระทรวงเกษตรและสหกรณ์ กล่าวว่า พิธีฝังทําลายเนื้อกระบือของกลางลักลอบนําเข้า เป็นการสะท้อนให้เห็นถึงความมุ่งมั่นในการปฏิบัติหน้าที่ของกรมปศุสัตว์ และหน่วยงานที่เกี่ยวข้อง ที่ได้ร่วมกันบังคับใช้กฎหมาย สืบสวน ตรวจสอบ จับกุมและดําเนินคดีกับผู้กระทําผิดอย่างจริงจังเสมอมา ส่งผลให้เกษตรกรผู้เลี้ยงกระบือได้รับความเป็นธรรม ไม่ถูกทําลายกลไกราคาเนื้อกระบือในประเทศ ทั้งยังเป็นการลดความเสี่ยงด้านโรคระบาดสัตว์ ทําให้เกษตรกรมีความมั่นใจในอาชีพ ตลอดจนช่วยป้องกันอันตรายให้พี่น้องประชาชนผู้บริโภคให้ปลอดภัยจากสารปนเปื้อนตกค้างต่าง ๆ ที่อาจติดมากับเนื้อกระบือเถื่อน
อย่างไรก็ตาม ในฐานะรัฐมนตรีว่าการกระทรวงเกษตรและสหกรณ์ ขอชื่นชมและขอเป็นกําลังใจให้เจ้าหน้าที่ และผู้ที่เกี่ยวข้องทุกฝ่าย ดําเนินการปราบปรามการลักลอบนําเข้าเนื้อกระบืออย่างเข้มข้นต่อไป เพื่อปกป้องพี่น้องเกษตรกรผู้เลี้ยงกระบือให้มีความมั่นใจในอาชีพ พร้อมที่จะเพิ่มผลผลิตกระบือ เติมเต็มความมั่นคงทางอาหาร สร้างประโยชน์เพื่อคนไทยและประเทศต่อไป
นอกจากนี้ ยังฝากถึงผู้บริโภคให้เลือกบริโภคเนื้อสัตว์ที่มีคุณภาพ อย่าเลือกสินค้าที่มีราคาถูกเพียงอย่างเดียว เพราะขณะนี้มีผู้ลักลอบค้ากําไรนําเนื้อสัตว์ที่ไม่มีคุณภาพ ซึ่งเราไม่สามารถตรวจสอบหรือการันตีได้ว่าปลอดจากโรค หากบริโภคแล้วอาจทําให้เกิดอันตรายได้ อย่างไรก็ตาม กระทรวงเกษตรฯ โดยกรมปศุสัตว์จะดําเนินการปรามอย่างเฉียบขาด ขอให้ประชาชนมั่นใจว่ากระทรวงเกษตรฯ จะดําเนินการอย่างต่อเนื่อง เพื่อรักษาผลประโยชน์ของประชาชนและของประเทศอย่างแน่นอน